*O S N O V N A Š K O L A G A R E Š N I C A*

*GAREŠNICA, Kolodvorska 4*

*P R A V I L N I K*

*O Z A Š T I T I N A R A D U*

S A D R Ž A J :

I. OPĆE ODREDBE ………………………………………………………………….……………3

II. ORGANIZACIJA PROVEDBE ZAŠTITE NA RADU ......................….........…3

III OSPOSOBLJAVANJE ZA RAD NA SIGURAN NAČIN ..................…............8

IV. OBAVJEŠTAVANJE IZ ZAŠTITE NA RADU .............................................9

V. POSLOVI S POSEBNIM UVJETIMA RADA ..............................................9

VI. ZAŠTITA ODREĐENIH KATEGORIJA ZAPOSLENIKA ............ 10

VII. OBJEKTI ZA RAD, STROJEVI I UREĐAJI, RADNI OKOLIŠ,

OSOBNA ZAŠTITNA SREDSTVA, RADNI POSTUPCI .............. 11

VIII. PRAVILA ZAŠTITE NA RADU ….......................................................13

IX. OPASNE RADNE TVARI ........................................................... 14

X. ZAŠTITA OD POŽARA, EVAKUACIJA I SPAŠAVANJE ......... 14

XI PRVA POMOĆ ..................................................................................15

XII ZAŠTITA NEPUŠAČA ................................................................ 16

XIII ZABRANA UNOŠENJA I UZIMANJA ALKOHOLA ....................................16

XIV PRAVA I OBVEZE STRUČNJAKA ZA ZAŠTITU NA RADU ..... ....17

XV. OBVEZE I PRAVA RADNIKA ……......................................... 17

XVI OVLAŠTENICI POSLODAVCA - RAVNATELJICE...................................... 19

XVII POVREDA DUŽNOSTI I UDALJENJE S MJESTA RADA ........ 20

XVIII NADZOR ..................................................................................... 20

XIX. EVIDENCIJE................................................................................ 21

XX. ZAVRŠNE ODREDBE ............................................................... 22

Na temelju članka 118. Zakona o odgoju i obrazovanju u osnovnoj i srednjoj školi (NNbr. 87/08., 86/09., 92/10., 105/10., 90/11., 16/12., 86/12., 126/12., 94/13., 152/14.), Statuta OSNOVNE ŠKOLE GAREŠNICA (KLASA:012-03/09-01-1 URBROJ:21213-24-01-09) Garešnica, Kolodvorska 4 (u daljnjem tekstu: Škola), a u svezi sa člankom 19. Zakona o zaštiti na radu, Školski odbor na sjednici održanoj dana 30. studenog 2015. godine donio je

**PRAVILNIK O ZAŠTITI NA RADU**

1. **OPĆE ODREDBE**

Članak 1.

Ovim se pravilnikom uređuju mjere zaštite pri radu kojima se otklanja ili smanjuje opasnost od nastajanja ozljede na radu, organizacija provedbe zaštite na radu, obveze i odgovornosti radnika, način osposobljavanja radnika prilikom stupanja na rad ili rasporeda s jednog radnog mjesta na drugo i povjerenika zaduženog za zaštitu na radu, te dužnosti radnika u slučaju nesreće na radu.

Ovaj pravilnik se primjenjuje u Osnovnoj školi Garešnica, kao i u područnim školama PŠ Kapelica, PŠ Garešnički Brestovac, PŠ Zdenčac, PŠ Veliki Pašijan, PŠ Hrastovac, PŠ Kaniška Iva i PŠ TOmašica – u daljnjem tekstu u Osnovnoj školi Garešnica.

Pravilnikom se nadalje utvrđuju načini provedbe odgojno - obrazovnih aktivnosti u području zaštite na radu.

Članak 2.

Zaštita na radu u Osnovnoj školi Garešnica organizira se i provodi u svim prostorijama i prostorima sukladno Zakonu o zaštiti na radu ( NN 71/14 ), propisima donesenim na osnovi tog Zakona, Procjeni rizika i odredbama ovog Pravilnika.

1. **ORGANIZACIJA PROVEDBE ZAŠTITE NA RADU**

Članak 3.

Zaštita na radu u Osnovnoj školi Garešnica ostvaruje se na osnovi ovog Pravilnika, Zakona o zaštiti na radu i podzakonskih akata , a ostvaruju je svi radnici zaposleni u Osnovnoj školi Garešnica ( kako nastavno tako i nenastavno osoblje – tajnica, stručne suradnice, računovotkinja, domari, kuhari, spremačice).

Članak 4.

Poslovi zaštite na radu obavljaju se sukladno Pravilniku o osposobljavanju iz zaštite na radu i polaganju stručnog ispita ( NN 112/14 ).

Članak 5.

Za organiziranje i provedbu zaštite na radu odgovoran je poslodavac odnosno ravnatelj/ica Osnovne škole Garešnica (čl. 17. Zakona o zaštiti na radu - NN 71/14 ).

Ravnatelj/ica je dužan/na primjenjivati pravila zaštite na radu na temelju općih načela zaštite :

* izbjegavanje opasnosti i štetnosti
* procjene rizika koje se ne mogu otkloniti primjenom osnovnih pravila zaštite na radu
* sprečavanje opasnosti i štetnosti na njihovom izvoru
* zamjena opasnog neopasnim ili manje opasnim
* davanje prednosti skupnim mjerama zaštite pred pojedinačnim
* odgovarajućeg osposobljavanja i obavješćivanja radnika
* planiranje zaštite na radu s ciljem međusobnog povezivanja tehnike, ustroja rada, uvjeta rada, ljudskih odnosa i utjecaja okoliša na radno mjesto
* prilagođavanje tehničkom napretku
* prilagodbe rada radnicima, naročito u svezi s oblikovanjem mjesta rada, izbora opreme te načina rada, a posebno u svrhu ublažavanja jednoličnog rada i rada po učinku, kako bi se smanjio njihov štetan učinak na zdravlje

Članak 6.

Osnova za primjenu pravila kojima se otklanjaju ili na najmanju moguću mjeru smanjuju opasnosti i štetnosti je procjena rizika na mjestima rada i u radnom okolišu, prethodno odobrena od nadležnog inspektora rada.

Procjena rizika izrađuje se prema odredbama Pravilnika o izradi procjene rizika ( NN 112/14 ).

Članak 7.

Za obavljanje poslova zaštite na radu u Osnovnoj školi u Garešnica izabire se povjerenik radnika za zaštitu na radu.

Povjerenika za zaštitu na radu izabiru svi zaposleni radnici koji su zaposleni na određeno i neodređeno radno vrijeme. Izbor se obavlja neposrednim glasovanjem i u pisanom obliku.

Izbor i imenovanje povjerenika obavlja se u skladu s odredbama Zakona o radu i čl. 70. Zakona o zaštiti na radu.

Članak 8.

Zadatak je povjerenika da djeluje u interesu radnika na području zaštite na radu, te da prati primjenu propisa i naređenih mjera zaštite u Osnovnoj školi Garešnica.

Povjerenik ima slijedeća prava i dužnosti :

- sudjelovati u planiranju unapređivanja uvjeta rada, uvođenja nove tehnologije, uvođenja novih tvari u radni proces i poticati ravnatelja/icu i njegove ovlaštenike na provedbu zaštite na radu,

- biti obaviješten o svim promjenama od utjecaja na sigurnost i zdravlje zaposlenika ,

- primati primjedbe radnika na primjenu propisa i provedbu mjera zaštite na radu,

- izvjestiti inspektora o svojim zapažanjima i zapažanjima radnika,prisustvovati inspekcijskim pregledima i očitovati se na činjenično stanje koje utvrdi inspektor,

- pozvati inspektora rada kada ocijeni da su ugroženi život i zdravlje radnika ,

- obrazovati se za obavljanje ovih poslova , stalno proširivati i unapređivati znanje, pratiti i prikupljati obavijesti od značaja za njegov rad,

- staviti prigovor na inspekcijski nalaz i mišljenje,

- svojim djelovanjem poticati ostale radnike na rad na siguran način,

- obavještavati radnike o mjerama koje ravnateljica poduzima da im osigura zaštitu na radu i zdravstvenu zaštitu.

Članak 9.

Povjerenik za zaštitu na radu u ostvarivanju svojih zadaća najuže surađuje sa ravnateljem/icom, tajnicom i osobama koje su zadužene za stručno obavljanje poslova zaštite na radu i poslova zaštite od požara.

Povjerenik zaštite na radu može biti biran na način da je ujedno i sindikalni povjerenik.

Članak 10.

Povjerenika zaštite na radu radnici biraju na vrijeme za koje je zaključen kolektivni uvogor. Isti radnik može biti i ponovno izabran za povjerenika za zaštitu na radu.

Ako je u Osnovnoj školi Garešnica izabrano više povjerenika zaštite na radu, onda oni između sebe biraju svoga koordinatora – u slučaju kada svi radnici ne pripadaju istom sindikatu nego su u članstvu u dva ili više sindikata.

Članak 11.

Povjerenik za zaštitu na radu za obavljanje zadaća nadzora i unapređenja zaštite na radu ima pravo na određeni broj sati rada tjedno koji mu se računaju u ukupnu propisanu strukturu radnog vremena, a prema granskom kolektivnom ugovoru koji se potpisuje s Vladom.

Članak 12.

Svo nastavno osoblje, odnosno svatko tko izvodi nastavu s učenicima mora biti osposobljen za provođenje evakuacije.

Osim nastavnog osoblja za provođenje evakuacije moraju biti osposobljeni i slijedeći radnici:

- domar-ložač-školski majstor

- povjerenik za zaštitu na radu

Članak 13.

Sve zaposlene osobe sudjeluju u provođenju sustava zaštite na radu provođenjem propisanih i priznatih pravila zaštite na radu.

Dužnost je svih zaposlenih osoba da provode sve propise, odnosno propisana pravila zaštite na radu bez obzira na mjesto i funkciju kod poslodavca.

Članak 14.

Specifični i posebni zadaci (prava i obveze) propisuju se za pojedina radna mjesta :

1. **Zadaci ravnatelja/ice**

- briga da se pri projektiranju i izvođenju radova na postojećim i pri izgradnji eventualno novih objekata, adaptaciji i rekonstrukciji postojećih, ugradnji uređaja i opreme i održavanju objekata primjenjuju Zakonom propisani tehnički normativi i standardi za zaštitu na radu

- aktom ravnatelja/ice odrediti će se vidna mjesta na kojima se postavljaju znaci o zabrani pušenja i drugim zabranama

- provođenje mjere zabrane uzimanja alkohola i narkotičkih sredstava

- drugi zadaci određeni zakonom, podzakonskim aktima i ovim pravilnikom

1. **Zadaci tajnice**

- osiguranje uvjeta da se zaštita na radu normativno regulira i provodi sukladno zakonu i podzakonskim aktima

1. **Zadaci nastavnog osoblja, stručnih suradnika i drugih radnika koji sudjeluju u ostvarivanju programa odgoja i obrazovanja:**

- svakodnevno sudjelovanje u provođenju utvrđenih mjera zaštite na radu i drugih mjera koje osigravaju njihovu sigurnost na radu

- izvršavanje zadaća koje se nametnu tijekom boravka i rada u Osnovnoj školi Garešnica koje imaju za svrhu spriječavanje nastajanja svih mogućih opasnosti koje mogu izazvati nesreću na radu i ugroziti sigurnost i zdravlje učenika

1. **Zadaci radnika na održavanju čistoće:**

Radnici zaduženi za održavanje čistoće u radnim prostorijama, hodnicima i svim drugim prostorijama i prostorima osobito su dužni voditi računa o slijedećem:

- površine po kojima se hoda dužni su čistiti na način da na njima ne ostaju kemikalije i druga sredstva za čišćenje koja bi mogla izazvati klizanje prilikom hodanja radnika i učenika (obvezni su te površine posušiti i upozoriti ostale radnike i učenike na mogućnost pada dok obavljaju samo čišćenje - prije nego se površine uredno posuše )

- istrošeni materijal, masti, ulja, masne krpe, plastična i papirna ambalaža, drvena piljevina i drugi otpaci moraju se iznijeti svakodnevno iz prostorija (kuhinja, kotlovnica, radionice, učionice i dr.) i odložiti na unaprijed određeno mjesto

- materijali za vrijeme rada moraju se odlagati u metalne posude sa poklopcima

- zapaljive tekućine ne smiju se bacati u kanalizaciju

1. **Zadaci radnika koji rade na pripremanju hrane:**

- strogo se držati mjera opreza u svezi sa pridržavanjem higijenskih uvjeta koji su propisani za rad na pripremanju hrane

- strogo se pridržavati mjera opreza i sigurnosti koje su u svezi sprječavanja uzroka nastajanja požara

**f) Zadaci radnika koji imaju posebne ovlasti u svezi s zaštitom na radu i zaštitom od** **požara:**

- Radnici u čije radne zadaće spada održavanje instalacija i uređaja dužni su vršiti kontrolu ispravnosti i pravilnog funkcioniranja istih tako da ne izazovu nesreću na radu u objektima Osnovne škole Garešnica

**g) Zadaci ostalih radnika :**

- obvezno je isključivanje električnih aparata, uređaja i drugih grijačih tijela

- pridržavanje svih mjera zaštite na radu koje su utvrđene zakonom i podzakonskim aktima, ovim pravilnikom i pisanim uputama ravnatelja/ice.

Članak 15.

Provedba procesa rada u skladu s propisima zaštite na radu osigurava se pisanim uputama koje moraju biti istaknute na svim mjestima rada radi njihovog korištenja.

Članak 16.

Organiziranje i provedbu zaštite na radu u Osnovnoj školi Garešnica obavlja ravnatelji/ica, u suradnji sa ovlaštenim trgovačkim društvom iz područja zaštite na radu.

Poslodavac je dužan vanjskoj firmi ( ovlaštenom trgovačkom društvu ) osigurati dostupnost svim podacima i svim mjestima rada.

1. **OSPOSOBLJAVANJE ZA RAD NA SIGURAN NAČIN**

Članak 17.

Ne smije se dozvoliti samostalno obavljanje poslova radnicima koji prethodno nisu osposobljeni da ih obavljaju bez ugrožavanja vlastitog života i zdravlja te života i zdravlja drugih radnika, osim ako iz procjene opasnosti proizlazi da ne postoji opasnost za njihovu sigurnost i zdravlje.

Radnicima, dok još nisu osposobljeni za rad na siguran način, mora se osigurati rad pod nadzorom radnika osposobljenih za rad na siguran način.

Članak 18.

Osposobljavanje za rad na siguran način provodi se prije započinjanja radnika s radom, prije promjene u procesu rada i prije premještaja radnika na drugo radno mjesto.

Posebnom odlukom poslodavac može utvrditi obvezu povremene provjere znanja iz zaštite na radu za radnike koji su raspoređeni na poslove s posebnim uvjetima rada ili na poslove na kojima učestalo dolazi do ozljeda na radu.

Članak 19.

Osposobljavanje za rad na sigurana način provodi se prema programu osposobljavanja, za izradu kojeg je temelj procjena rizika.

Ocjena praktične osposobljenosti provodi se na mjestu rada.

Program osposobljavanja donosi ravnateljica kao zaseban akt ili osposobljavanje povjerava za to ovlaštenoj ustanovi ili trgovačkom društvu za zaštitu na radu.

Članak 20.

Programi osnovnog obrazovanja obuhvaćaju osnovne sadržaje zaštite na radu.

Za ostvarivanje sadržaja iz zaštite na radu u okviru programa osnovno školskog obrazovanja odgovorni su predmetni nastavnici u čije programe su inkorporirani ti sadržaji.

1. **OBAVJEŠTAVANJE IZ ZAŠTITE NA RADU**

Članak 21.

Ravnatelj/ica će radnicima davati odgovarajuće obavijesti i pisane upute koje se odnose na opasnosti i štetnosti po sigurnost i zdravlje.

Na mjestima rada, na sredstvima rada i pripadajućim instalacijama trajno se imaju postaviti znakovi sigurnosti i znakovi općih obavjesti u skladu s odgovarajućim propisima.

Ako je procjenom ustanovljeno da znakovi sigurnosti nisu dovoljni za djelotvorno obavještavanje, trajno će se postaviti i pisane upute o uvjetima i načinu korištenja prostora, prostorija, sredstava rada, opasnih radnih tvari i opreme.

Članak 22.

Ravnatelj/ica će najmanje svaka tri mjeseca izvjestiti povjerenika za zaštitu na radu i Školski odbor o opasnostima i štetnostima po sigurnost i zdravlje, te o mjerama koje je poduzeo/la i koje će poduzeti radi unapređivanja sigurnosti zaštite zdravlja.

Poslodavac će povjerenika za zaštitu na radu odnosno sve radnike obavijestiti i o svakoj smrtnoj, skupnoj i teškoj ozljedi na radu, utvrđenom slučaju profesionalne bolesti, kao i o nalazu inspektora rada kojim je utvrđen nedostatak u primjeni pravila zaštite na radu.

1. **POSLOVI S POSEBNIM UVJETIMA RADA**

Članak 23.

Poslovi s posebnim uvjetima rada su poslovi koje mogu obavljati samo radnici koji osim općih uvjeta za zasnivanje radnog odnosa ispunjavaju i posebne uvjete u pogledu dobi života, spola, stručnih sposobnosti, zdravstvenog, tjelesnog ili psihičkog stanja te psihofizioloških i psihičkih sposobnosti.

Članak 24.

Poslovi s posebnim uvjetima rada, način, sadržaj i rokovi provjere sposobnosti radnika određeni su u procjeni opasnosti.

Članak 25.

Radnik se ne smije rasporediti na poslove s posebnim uvjetima rada ako prethodno na propisani način nije utvrđeno da radnik ispunjava potrebne uvjete.

Odgovarajućom ispravom (obrazac RO-3) dokazuje se da radnik ispunjava uvjete u pogledu stručne sposobnosti, zdravstvenog stanja i psihičkih sposobnosti.

Radnik raspoređen na poslove s posebnim uvjetima rada upućuje se na pregled specijalisti medicine rada s propisanom uputnicom ( obrazac RO-2).

Članak 26.

Radnik koji obavlja poslove s posebnim uvjetima rada ponovno će se uputiti na pregled nakon proteka propisanog roka ili kada to ocijeni odnosno zatraži specijalist medicine rada.

Radniku se ne smije dozvoliti da i dalje obavlja poslove s posebnim uvjetima rada ako više ne ispunjava uvjete za obavljanje tih poslova.

**VI. ZAŠTITA ODREĐENIH KATEGORIJA ZAPOSLENIKA**

Članak 27.

Ženama, radnicima umanjenih radnih sposobnosti i radnicima malodobnicima zabranjen je rad na radnim mjestima s posebnim uvjetima rada.

Članak 28.

Žena ne smije obavljati poslove koji zahtjevaju teško fizičko naprezanje ( poslovi koji zahtjevaju ručno dizanje ili nošenje tereta težih od 15 kg ).

Trudnica odnosno žena koja doji dijete može se privremeno premjestiti na druge poslove samo uz suglasnost ovlaštenog liječnika.

Malodobnici ne smiju raditi noću i u prekovremenom radu.

Članak 29.

Radnik s umanjenim radnim sposobnostima (radnik čija je radna sposobnost umanjena zbog starosti, invaliditeta, profesionalnih ili ostalih bolesti i dr.) ne smije obavljati poslove na kojima postoji opasnost smanjenja njegove preostale radne sposobnosti.

**VII. OBJEKTI ZA RAD, STROJEVI I UREĐAJI, RADNI OKOLIŠ, OSOBNA**

**ZAŠTITNA SREDSTVA , RADNI POSTUPCI**

Članak 30.

Objekti namjenjeni za rad moraju se održavati u stanju koje ne ugrožavava sigurnosti i zdravlje radnika.

Pojedine vrste instalacija (električne, gromobranske...) ispituju se u rokovima utvrđenim tehničkim propisima, te se o tome čuvaju zapisnici ili isprave.

U objektima namjenjenim za rad na kojima nastanu promjene zbog kojih postoji opasnost po sigurnost i zdravlje radnika privremeno se mora prestati s radom.

Članak 31.

Strojevi i uređaji u svakom trenutku trebaju biti u ispravnom stanju. Shodno tome , u uporabu se ne smiju stavljati strojevi i uređaji ako nisu izrađeni u skladu s propisima zaštite na radu i ako nisu ispravni, odnosno iz uporabe će se isključiti strojevi i uređaji na kojima nastanu promjene zbog kojih postoji opasnost po sigurnost i zdravlje radnika.

Članak 32.

Ispitivanje strojeva i uređaja s povećanim opasnostima (prema listi ministra nadležnog za rad) obavlja se u slijedećim slučajevima:

- prije njihovog stavljanja u uporabu,

- najmanje jedanput nakon dvije godine njihove uporabe,

- poslije rekonstrukcije, a prije ponovnog korištenja,

- prije početka korištenja na novom mjestu uporabe, ako su strojevi i uređaji premješteni s

jednog mjesta na drugo pa su zbog toga rastavljeni i ponovno sastavljeni

Zapisnici i odgovarajuće isprave o obavljenim ispitivanjima čuvaju se do slijedećeg ispitivanja.

Članak 33.

U radnim prostorijama se svake 2 godine obavljaju ispitivanja sukladno odredbama članka 50. Zakona o zaštiti na radu.

Radne prostorije i vrsta ispitivanja određeni su u procjeni opasnosti.

Zapisnici i odgovarajuće isprave o obavljenim ispitivanjima radnog okoliša moraju se čuvati trajno.

Članak 34.

Vrsta i količina osobnih zaštitnih sredstava po radnim mjestima definirana je u procjeni opasnosti.

Članak 35.

Shodno odredbama članka 44. Zakona o zaštiti na radu, proces rada treba se tako planirati, pripremiti i provoditi da se osigura što djelotvornija zaštita radnika, te da se osigura djelotvorna zaštita okoliša.

S tim u vezi organizacija rada treba se razraditi s elementima sigurnosti, te uzimajući u obzir organizacijske, tehničke i osobne čimbenike, a za svaki radni postupak izraditi pisane upute.

Prilikom utvrđivanja radnih postupaka treba voditi računa o stanju opreme na kojoj se radi, o medicini rada, ergonomiji i drugim znanstvenim i stručnim spoznajama.

Radni postupci će se tako organizirati da se koliko je to moguće smanje jednoličnost, jednostrano opterećenje, rad s nametnutim ritmom, rad po učinku i na vrijeme.

Članak 36.

Svi radnici škole koji obavljaju poslove i zadaće u uvjetima u kojima dolaze u dodir s raznim izvorima opasnosti dužni su pri tom koristiti zaštitna sredstva i naprave koje spriječavaju izazivanje osobne nesreće i nesreće ostalih djelatnika.

Radnici koji rade na održavanju čistoće su osobito pri radu dužni koristiti zaštitna sredstva te se strogo pridržavati uputa za primjenu sredstava za čišćenje koja su otrovna, nagrizajuća, zapaljiva ili izazivaju druge štetnosti i opasnosti.

Članak 37.

Pregled kotlovnica obvezno je provesti svake godine sukladno važećim propisima.

O obavljenim pregledima obvezno se izdaje zapisnik o ispitivanju kojega treba čuvati zajedno s ispravama o kotlovnici.

Rukovanje kotlovnicom može se povjeriti samo stručno osposobljenoj osobi koja ima odgovarajući ispit za rukovatelja određenog konkretnog sustava grijanja.

**VIII. PRAVILA ZAŠTITE NA RADU**

Članak 38.

Na prolazima unutar objekata Osnovne škole Garešnica ne smiju se nalaziti nagomilani razni predmeti, materijal, papiri i sl.

U svim prostorijama Osnovne škole Garešnica ne smije se rabiti električne grijalice, električne radijatore, kalorifere, električna kuhala za kavu i druge električne aparate osim u posebno uređenim prostorijama za tu namjenu i uz suglasnost ravnatela/ice Osnovne škole Garešnica.

Na prilaznim putovima, ulazima, izlazima, prolazima i stepeništima u prostorima Osnovne škole Garešnica ne smiju se odlagati bilo kakvi predmeti koji bi mogli ometati nesmetani prolaz.

Sredstva za gašenje požara postavljaju se na pristupačna i vidna mjesta u prostorijama Osnovne škole Garešnica, i mogu se koristiti samo za potrebe gašenja požara. Mjesta gdje se nalaze sredstva za gašenje požara se vidno označavaju posebnim oznakama.

Članak 39.

Osnovna pravila zaštite na radu su:

1. opskrbljenost sredstava rada zaštitnim sredstvima

(osigurači, uzemljenje, ispravost električnih vodova i priključaka)

2. osiguranje zaposlenika od udara električne struje

3. sprječavanje nastanka požara i eksplozija (pitanja u svezi skladištenja, čuvanja i

manipulacije sa zapaljivim materijama koje se koriste za grijanje; održavanje sredstava

za zaštitu od požara i dr.)

4. osiguranje potrebne radne površine i radnog prostora (kvadratura, kubatura)

5. osiguranje putova za prolaz, prilaz, prijevoz, evakuaciju, požarni putovi

6. osiguranje čistoće radnih i drugih prostora

7. osiguranje temperature i vlažnosti zraka u radnim prostorijama

8. osiguranje prostorija za održavanje osobne higijene

Članak 40.

Pravila pri održavanju i ispitivanju sredstava rada je obvezno provoditi sukladno važećim propisima i uputama o održavanju i servisiranju koja izdaje proizvođač tih sredstava.

Članak 41.

Osposobljavanje i obavješćivanje radnika sa svrhom postizanja potrebnog stupnja zaštite na radu i zdravstvene zaštite je stalna obveza Osnovne škole Garešnica.

Osposobljavanje i obavješćivanje se provodi sukladno zakonu i aktima donesenim na temelju zakona kao i pisanim uputama koje izdaje ravnatelj/ica ili osoba koju on ovlasti.

Članak 42.

Suradnja na svim razinama u ostvarivanju zaštite na radu je obveza Osnovne škole Garešnica.

Suradnja se kontinuirano ostvaruje sa nadležnim tijelima inspekcije rada, Ministarstvom unutarnjih poslova i vatrogasnim postrojbama.

Članak 43.

Zaštita se na radu ostvaruje provođenjem propisanih, ugovorenih i priznatih pravila zaštite na radu kao i pisanih uputa koje izdaje ravnateljica.

**IX. OPASNE RADNE TVARI**

Članak 44.

Pri radu s opasnim tvarima moraju se primjenjivati pravila zaštite na radu u skladu s propisima i uputama proizvođača, te takve tvari u svakom trenutku moraju biti označene na propisani način.

**X. ZAŠTITA OD POŽARA , EVAKUACIJA I SPAŠAVANJE**

Članak 45.

U Osnovnoj školi Garešnica će se kao zaseban akt utvrditi plan evakuacije i spašavanja za slučaj izvanrednog događaja (elementarna nepogoda - poplava , požar, eksplozije i sl.).

Sa sadržajem plana iz prethodnog stavka upoznati će se svi zaposlenici, a najmanje jedanput u dvije godine provesti će se i praktična vježba.

**XI. PRVA POMOĆ**

Članak 46.

Ravnatelj/ica je obvezan/na organizirati i osigurati stručno pružanje prve pomoći učenicima i radnicima u slučaju ozljede ili iznenadne bolesti na radu ili boravka u Osnovnoj školi Garešnica do dolaska u zdravstvenu ustanovu.

Članak 47.

Posebnom odlukom ravnatelj/ica će odrediti koliko zaposlenika mora biti osposobljeno za pružanje prve pomoći na radu.

Članak 48.

Obvezno je za pružanje prve pomoći osposobiti najmanje dva radnika u jednoj smjeni.

Osposobljenim osobama iz stavka 1. ovoga članka obvezno je osigurati propisanu opremu za pružanje prve pomoći.

Članak 49.

Po jedan ormarić sa propisanom vrstom i količinom sanitetskog materijala mora se nalaziti u:

- prostoru zbornice

- prostoru kuhinje

- predvorju sportske dvorane-pored koltlovnice

**XII. ZAŠTITA NEPUŠAČA**

Članak 50.

Zabranjeno je pušenje u radnim prostorijama i prostorima Osnovne škole Garešnica, kao i u svim otvorenim prostorima škole.

Znakove o zabrani pušenja stavljaju se na vidna mjesta u prostorima škole.

**XIII. ZABRANA UNOŠENJA I UZIMANJA ALKOHOLA**

Članak 51.

Zabranjeno je uzimanje alkoholnih pića prije i tijekom rada i njihovo unošenje u radne prostorije i prostore Osnovne škole Garešnica, osim u iznimnim slučajevima i uz suglasnost ravnatelja/ice.

Članak 52.

Radnik koji je na radu pod utjecajem alkohola privremeno će se udaljiti s mjesta rada.

Smatra se da je radnik pod utjecajem alkohola ako:

- odbije pristupiti provjeri,

- je to očigledno,

- provjera prisutnosti alkohola u organizmu odgovarajućim sredstvima i aparatima pokaže količinu alkohola veću od 0,5 g/kg.

Ako radnik odbije napustiti mjesto rada, udaljenje će po pozivu ravnatelja/ice omogućiti policija .

Članak 53.

Za ostvarivanje mjere zaštite na radu kojom se osigurava da radnici ne smiju na radu biti pod utjecajem alkohola ili droge osigurava ravnatelj/ica.

Članak 54.

Da li je radnik pod utjecajem alkohola ili droge utvrđuje se alkotestom za alkoholiziranost odnosno medicinskim pregledom ili odgovarajućom opremom za testiranje na droge.

**XIV. PRAVA I OBVEZE STRUČNJAKA ZA ZAŠTITU NA RADU**

Članak 55.

Stručnjak za zaštitu na radu daje stručnu pomoć ravnatelju/ici, ( i njegovom ovlašteniku – ako je imenovan ), te radnicima i njihovom povjereniku u provedbi i unapređivanju zaštite na radu.

Članak 56.

Stručnjak za zaštitu na radu također :

- vrši unutarnji nadzor nad primjenom pravila zaštite na radu ,

- potiče ovlaštene odnosno odgovorne osobe u Osnovnoj školi Garešnica na otklanjanje utvrđenih nedostataka u vezi zaštite na radu,

- prati i analizira podatke u vezi s ozljedama na radu i profesionalnim bolestima ,

- surađuje s inspekcijom rada, Zavodom za zaštitu na radu te ovlaštenim ustanovama i trgovačkim društvima – firmama koja se bave poslovima zaštite na radu ,

- surađuje sa stručnim osobama prilikom izgradnje ili rekonstrukcije objekata namjenjenih za rad, nabave strojeva i uređaja te osobnih zaštitnih sredstava,

- surađuje sa nadležnim specijalistom medicine rada i ovlaštenim liječnicima,

- vrši osposobljavanje povjerenika radnika za zaštitu na radu i pomaže u njihovom radu

- na temelju praćenja stanja zaštite predlaže ravnateljici, njenim ovlaštenicima, odnosno odboru zaštite na radu mjere za poboljšanje stanja.

**XV. PRAVA I OBVEZE RADNIKA**

Članak 57.

Radnik je dužan:

- osposobiti se za rad na siguran način kada ga na osposobljavanje uputi ravnatelj/ica,

- pristupiti zdravstvenom pregledu na koji ga uputi ravnatelj/ica, a prije rasporeda na poslove s posebnim uvjetima rada i tijekom obavljanja takvih poslova.

Prije rasporeda na poslove s posebnim uvjetima rada kao i tijekom obavljanja takvih poslova radnik je dužan obavijestiti ravnatelja/icu o bolesti ili o drugoj okolnosti koja ga onemogućuje ili ometa u izvršenju obveza iz ugovora o radu ili koja ugrožava život i zdravlje drugih radnika.

Članak 58.

Radnik je dužan obavljati poslove dužnom pozornošću sukladno pravilima zaštite na radu propisanim odredbama Zakona o zaštiti na radu, propisima donesenim na temelju njega, drugim propisima, uputama ravnatelja/ice i uputama proizvođača strojeva i uređaja, osobnih zaštitnih sredstava i radnih tvari.

Radnik je dužan pri radu koristiti od strane ravnatelja/ice propisana osobna zaštitna sredstva.

Smatra se da radnik radi dužnom pozornošću kada poslove obavlja po slijedećem postupku:

- prije početka rada pregleda mjesto rada te o eventualno uočenim nedostacima izvjesti ravnatelja/icu ili svog rukovoditelja,

- posao obavlja sukladno pravilima struke, uputama proizvođača strojeva i uređaja, osobnih zaštitnih sredstava i radnih tvari, te uputama ravnatelja/ice ili rukovoditelja ,

- pri radu koristi propisana osobna zaštitna sredstva,

- prije napuštanja mjesta rada ostavi sredstva rada u takovom stanju da ne ugrožavaju druge radnike i sredstva rada.

Članak 59.

Radnik je dužan surađivati s ravnateljom/icom ili ovlaštenikom ravnatelja/ice, stručnjakom za zaštitu na radu , odnosno povjerenikom radnika za zaštitu na radu u rješavanju svih pitanja zaštite na radu.

Radnik je dužan odmah izvjestiti ravnatelja/icu ili stručnjaka za zaštitu na radu , odnosno povjerenika radnika za zaštitu na radu o svakoj činjenici za koju opravdano smatra da predstavlja neposrednu opasnost po sigurnosti i zdravlje kao i o bilo kojem nedostatku u sustavu zaštite na radu.

Članak 60.

Radnik mora biti obaviješten o svim promjenama u radnom procesu koje utječu na njegovu sigurnost i zdravlje.

Radnik ima pravo odbiti rad ako mu neposredno prijeti opasnost za život i zdravlje zbog toga što nisu primjenjena propisana pravila zaštite na radu, a u tom slučaju dužan je o tome obavijestiti ravnatelja/icu, svog rukovoditelja, odnosno povjerenika radnika za zaštitu na radu.

O slučaju iz prethodnog stavka ravnatelj/ica je dužan neodložno izvjestiti inspektora rada (obrazac OIR-3), koji će u roku od 48 sati utvrditi činjenično stanje i osnovanost navoda radnika.

Članak 61.

Ravnatelj/ica je odgovoran za provođenje zaštite na radu u cjelokupnom prostoru Osnovne škole Garešnica.

Ravnatelj/ica je osobito dužan:

- osigurati izvršenje propisanih obveza iz područja zaštite na radu

- nadzirati provođenje propisanih mjera zaštite na radu te poduzimati mjere za njihovo dosljedno provođenje

- znati raspored sve opreme za zaštitu na radu i zaštitu od požara

- upoznati sve radnike s propisanim mjerama zaštite na radu

- voditi računa o dosljednom provođenju programskih sadržaja iz zaštite na radu inkorporanih u programu odgoja i obrazovanja.

**XVI. OVLAŠTENICI POSLODAVCA – RAVNATELJA/ICE**

Članak 62.

Ravnatelj/ica može sam/a obavljati poslove zaštite na radu, a može ih povjeriti i svom ovlašteniku. U slučaju da ima ovlaštenika, mora prenijeti prava i obveze na ovlaštenika izrazito jasno jer on ta prava i obveze preuzima na vlastitu odgovornost, iako to ravnatelja/icu ne oslobađa njegove odgovornosti.

Ovlaštenik ravnatelja/ice ima obvezu obavljanja poslova zaštite na radu i bez prenošenja posebnih ovlasti.

Ravnatelj/ica je dužan/na organizirati rad tako da se on odvija sukladno odredbama Zakona o zaštiti na radu, ovoga akta, drugih propisa, tehnološkim uputama, te uputama proizvođača strojeva i uređaja, osobnih zaštitnih sredstava i radnih tvari.

Ovlaštenik ravnatelja/ice provodi mjere kojima se osigurava provedba Zakona o zaštiti na radu, ovoga akta kao i drugih propisa iz zaštite na radu, a naročito :

- da se na poslove ne rasporedi radnik koji nije osposobljen za rad na siguran način,

- da se na poslove s posebnim uvjetima rada ne rasporedi radnik za kojega na propisani način nije utvrđeno da ispunjava tražene uvjete, odnosno da se radnik koji tražene uvjete više ne ispunjava ne zadrži na poslovima s posebnim uvjetima rada

- da se malodobnicima, ženama i radnicima sa smanjenom radnom sposobnošću ne dozvoli rad na poslovima s posebnim uvjetima rada,odnosno na poslovima koji bi mogli na njih štetno utjecati,

- da isključi iz uporabe strojeve i uređaje te osobna zaštitna stredstva koja nisu ispravna,

- da radnici rade sukladno odredbama Zakona o zaštiti na radu odnosno ovoga akta, drugih propisa zaštite na radu, uputa ravnatelja/ice i njezinih ovlaštenika, uputa proizvođača strojeva i uređaja, osobnih zaštitnih sredstava i radnih tvari, te da koriste propisana osobna zaštitna sredstva,

- da radniku zabrani rad ako ga obavlja suprotno odredbi iz prethodnog podstavka,

- da osigura potrebni broj radnika osposobljenih za evakuaciju i spašavanje kao i za pružanje prve pomoći, te da im stavi na raspolaganje svu potrebnu opremu,

- da osigura da se za vrijeme rada ne piju alkoholna pića i ne uzimaju druga sredstva ovisnosti, odnosno da zabrani rad radnicima koji su na radu pod utjecajem alkohola i drugih sredstava ovisnosti te da ih udalji s rada.

**XVII. POVREDA DUŽNOSTI I UDALJENJE S MJESTA RADA**

Članak 63.

Radnik čini težu povredu radne dužnosti kada:

- odbija osposobiti se za rad na siguran način,

- odbija pristupiti zdravstvenom pregledu ako radi na poslovima s posebnim uvjetima rada,

- ne obavijesti liječnika odnosno specijalistu medicine rada o bolesti ili drugoj okolnosti koja ga onemogućuje ili ga ometa u izvršenju obveza iz ugovora o radu ili koja ugrožava život i zdravlje drugih radnika,

- puši u radnim prostorijama i prostorima gdje je to zbog tehnološkog postupka zabranjeno i ako puši za vrijeme radnih postupaka kada je to zabranjeno,

- prije i tijekom rada uzima alkoholna pića ili ih unosi u radne prostorije i prostore bez odobrenja ravnatelja/ice,

- odbije pristupiti provjeri alkoholiziranosti kada se opravdano sumnja da je pod utjecajem alkohola, odnosno ako se provjerom stupnja alkoholiziranosti utvrdi količina alkohola veća od 0,05 g/kg,

- ne obavlja poslove dužnom pozornošću odnosno kada poslove obavlja suprotno odredbama ovog akta, uputama ravnatelja/ice i njegovih/njezinih ovlaštenika te uputama proizvođača strojeva i uređaja, osobnih zaštitnih sredstava i radnih tvari,

- ravnatelja/icu ili neposrednog rukovoditelja odmah ne obavijesti o svakoj promjeni na sredstvima rada i u radnoj okolini koja je bitna sa stanovišta sigurnosti odnosno opasna po sigurnost i zdravlje,

- učestalo ne koristi propisana osobna zaštitna sredstva.

U slučajevima opisanim u drugom, četvrtom, šestom, sedmom i devetom podstavku stavka 1. ovog članka zaposlenik će se privremeno udaljiti s mjesta rada.

Ovisno o okolnostima u kojima je došlo do povrede radne dužnosti (stupanj visoke opasnosti) postupiti će se prema odredbama članka 114. Zakona o radu (N.N. 93/14) i odredbama Pravilnika o radu Osnovne škole Garešnica.

**XVIII. NADZOR**

Članak 64.

Vanjski nadzor nad provedbom odredbi Zakona o zaštiti na radu, propisa donesenih na temelju njega i pravila zaštite na radu u Osnovnoj školi Garešnica obavlja nadležni inspektor zaštite na radu.

Dužnosti poslodavca prema inspektoru zaštite na radu definirane su člankom 71. i 72. Zakona o zaštiti na radu.

Članak 65.

Ravnatelj/ica je obvezan/na inspektoru zaštite na radu na njegov zahtjev dati sva potrebna obavještenja i podatke potrebne za obavljanje nadzora. Ista obveza postoji prema insprektoru zaštite na radu i tijekom njegovog rada na utvrđivanju postupa li se sukladno zakonu o zaštiti na radu.

Ravnatel/jica je obvezna inspektoru zaštite na radu osigurati i pomoć pri radu na utvrđivanju činjenica značajnih za postupanje.

Članak 66.

Ravnatelj/ica je dužan/na izvjestiti inspekciju zaštite na radu odmah o:

1. smrtnoj ozljedi
2. težoj ili skupnoj (dva ili više radnika) ozljedi

O ovim ozljedama ravnatelj/ica je u roku 48 sati nakon događaja dužan/na inspekciji zaštite na radu dostaviti propisano pismeno izvješće.

O slučaju profesionalne ozljede ravnatelj/ica dužan/na je podnijeti pismeno izvješće inspekciji zaštite na radu odmah nakon što tu bolest utvrdi nadležno tijelo.

**XIX. EVIDENCIJE**

Članak 67.

Ravnatelj/ica je dužna čuvati:

- tehničku dokumentaciju za objekte te radne i pomoćne prostorije iz kojih je vidljiva primjena osnovnih pravila zaštite na radu,

- dokumentaciju i upute o načinu korištenja strojeva i uređaja s povećanim opasnostima,

- isprave o obavljenim ispitivanjima radnog okoliša te strojeva i uređaja s povećanim opasnostima,

- dokaze o ispravnosti instalacija.

Članak 68.

Ravnatelj/ica je dužna voditi evidenciju o :

- radnicima osposobljenim za rad na siguran način,

- radnicima raspoređenim na poslove s posebnim uvjetima rada, kao i rokovima ponovne provjere sposobnosti,

- opasnim tvarima koje se koriste u Osnovnoj školi Garešnica,

- ozljedama na radu, slučajevima profesionalnih bolesti i poremećajima (incidentima) u tehnološkom procesu koji su izazvali ili su mogli izazvati štetne posljedice po sigurnosti i zdravlje radnika,

- invalidima rada i radnicima s umanjenom radnom sposobnošću.

Članak 69.

Ravnatelj/ica je dužan/na voditi knjigu nadzora u koju svoje odluke, rješenja, naloge i sl. upisuje stručnjak za zaštitu na radu odnosno ovlaštenik ravnateljice, te inspektor rada.

**XX. ZAVRŠNE ODREDBE**

Članak 70.

Na dan stupanja na snagu ovog akta prestaju važiti svi akti , rješenja, odluke i nalozi koji se tiču zaštite na radu , a koji su ranije doneseni od ravnatelja/ice odnosno ovlaštenih radnika u Osnovnoj školi Garešnica.

Članak 71.

Ovaj Pravilnik stupa na snagu danom objave na oglasnoj ploči Škole.

Kl.: 003-05/15-01/01

Ur.br2123-24-01-15-5

U Garešnici, 30. studenog 2015. god.

Predsjednik Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pravilnik je objavljen na oglasnoj ploči dana 01. prosinca 2015. god.